**OPĆINA LOVRAN**, Šetalište maršala Tita 41/I, 51415 Lovran, **OIB: 38513636075**, zastupana po općinskom načelniku, Bojanu Simoniču, mag. oec., (u daljnjem tekstu: Općina)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_, ADRESA \_\_\_\_\_, **OIB** \_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_, (u daljnjem tekstu: Korisnik),

temeljem Odluke o dodjeli financijskih sredstava iz Proračuna Općine Lovran u području kulture, manifestacija, socijalne skrbi i ostalo (civilno društvo) u 2023. godini, KLASA: \_\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_, od \_\_\_\_\_\_\_\_ 2023. godine, zaključuje se slijedeći

**U G O V O R O D O N A C I J I**

**Članak 1.**

Ovim Ugovorom reguliraju se međusobni odnosi ugovornih strana nastalih u svezi s korištenjem sredstava iz Proračuna Općine Lovran za 2023. godinu, dalje u tekstu: Proračun, namijenjenih financiranju javnih potrebau kulturi / manifestacija / socijalne skrbi / ostalo (civilno društvo) i to za realizaciju projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /*naziv odobrenog projekta/programa.*

**Članak 2.**

Korisniku se, za realizaciju projekta/programa iz članka 1. ovog Ugovora, dodjeljuju financijska sredstva u ukupnom iznosu od \_\_\_\_\_\_\_\_\_\_\_ eura (slovima: \_\_\_\_\_\_ eura).

Sredstva iz stavka 1. osigurana su na poziciji Proračuna Aktivnosti A \_\_\_\_\_\_\_\_\_\_\_\_\_- *potpore udrugama u kulturi, manifestacije, socijalne skrbi i ostalo (civilno društvo) .*

**Članak 3.**

Korisnik se obvezuje da će odobrena financijska sredstva iz članka 2. ovog Ugovora trošiti po načelima dobrog gospodara i strogo namjenski za provođenje projekta/programa iz članka 1. ovog Ugovora.

**Članak 4.**

Općina Lovran obvezuje se Korisniku doznačiti iznos iz članka 2. Ugovora na račun Korisnika IBAN: HR \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ *banka*, sukladno dinamici potreba i prema realizaciji projekta/programa korisnika, svaki put **na temelju posebnog zahtjeva**, a kako bi se sredstva pravovremeno doznačila, **sukladno raspoloživim mogućnostima i u visini koja odgovara priljevu financijskih sredstava u Proračun Općine Lovran**.

Prilikom svake izmjene i dopune Proračuna, a u slučaju da na taj način dolazi do poremećaja u mogućnosti realizacije ugovorene visine sredstava namijenjenih korisniku, sklopit će se poseban aneks kojim će se redefinirati odnosi ugovornih strana za ugovoreno razdoblje, sukladno mogućnostima.

**Zahtjev za isplatom neisplaćenih sredstava iz članka 2. ovog Ugovora može se u tekućoj godini podnijeti najkasnije do 23. prosinca.**

**Članak 5.**

Korisnik se obvezuje dostaviti Općini godišnje financijsko izvješće, zajedno s opisnim izvješćem o aktivnostima iz projekata/programa koji su realizirani sredstvima iz članka 2. ovog Ugovora, zaključno do 31. siječnja iduće godine.

Financijsko i opisno izvješće iz prethodnog stavka predaje se na propisanim obrascima koji se nalaze uz Javni poziv.

Financijskom izvješću potrebno je priložiti vjerodostojnu dokumentaciju na temelju koje je rashod/izdatak nastao s dokazom o plaćanju istih.

O dolasku u kontrolu Općina se obvezuje upoznati korisnika pismenim putem najmanje 8 dana prije dolaska u kontrolu.

Općina neće doznačavati sredstva za izdatke koji nisu vezani za realizaciju projekta/programa iz članka 1. ovog Ugovora, a kako je to opisano u prijavi na osnovi koje je isti uvršten u Odluku.

**Članak 6.**

Korisnik se obvezuje na svojim nastupima naznačiti da je sufinanciran sredstvima Općine, sukladno članku 42. Uredbe o kriterijima i mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21).

**Članak 7.**

U slučaju da korisnik, iz bilo kojeg razloga, nije u mogućnosti realizirati prijavljeni projekt/program, ali i inače kada se za to ukaže potreba, dužan je o tome izvijestiti Općinu u pismenom obliku s obrazloženjem, najkasnije u roku od 30 dana nakon nastanka situacije na koju se poziva.

Prenamjenu dobivenih novčanih sredstava korisnik može izvršiti samo uz prethodnu pismenu suglasnost Općine.

Svaka prihvaćena promjena ovog Ugovora regulira se posebnim aneksom istog.

**Članak 8.**

U slučaju da Korisnik ne dostavi Općini traženo financijsko i opisno izvješće, sukladno članku 5. ovog Ugovora, ili ne izvrši odobrene programe/projekte, sukladno članku 4. ovog Ugovora, Općina ima pravo obustavit dodjelu financijskih sredstava utvrđenih člankom 2. ovog Ugovoru, kao i zatražiti povrat doznačenih sredstava, uvećanih za kamatnu stopu koju Zagrebačka banka, d.d. Zagreb, odobrava na depozite po viđenju.

U slučaju da korisnik izvrši prihvaćeni projekt/program iz članka 1. ovog Ugovora, ali za realizaciju istog ne iskoristi sredstva dodijeljena projektu u cijelosti, korisnik se obvezuje vratiti neiskorišteni iznos doznačenih sredstava najkasnije do 31. siječnja 2024. godine.

**Članak 9.**

Korisnik financiranja ne smije sudjelovati u izbornoj ili drugoj promidžbi političke stranke, koalicije ili nezavisnih kandidata, davati izravnu potporu političkoj stranci, koaliciji ili nezavisnim kandidatima niti prikupljati financijska sredstva za financiranje političkih stranaka, koalicije ili nezavisnih kandidata za sve vrijeme trajanja Ugovora.

**Članak 10.**

Na sve odnose koji nisu regulirani ovim Ugovorom odgovarajuće se primjenjuju odredbe Uredbe.

**Članak 11.**

U vezi s obradom osobnih podataka i slobodnom kretanju takvih podataka, ovlašteni predstavnik udruge potvrđuje da je upoznat sa činjenicom da će se njegovi podaci, temeljem članka 10., stavak 1., točka 8., Zakona o pravu na pristup informacijama (NN 25/13, 85/15, 69/22), koristiti prilikom objave ovog Ugovora na web stranici Općine Lovran pa svojim potpisom na Ugovoru daje svoju suglasnost za tu radnju.

**Članak 12.**

Svi nesporazumi koji bi eventualno mogli nastati rješavat će se, ako je to ikako moguće, sporazumno, a u slučaju spora pred stvarno i mjesno nadležnim sudom.

**Članak 13.**

Ovaj Ugovor stupa na snagu s danom potpisa ugovornih stranaka.

**Članak 14.**

Ovaj Ugovor sastavljen je u 2 /dva/ istovjetna primjerka, od kojih Općina Lovran zadržava jedan /1/ primjerak, a korisnik zadržava jedan /1/ primjerak za svoje potrebe.

**Članak 15.**

Ugovorne strane razumjele su prava i obveze iz ovog Ugovora, pa ga, u znak razumijevanja i suglasnosti, potpisuju.

**KLASA:**

**UR.BROJ:**

**U Lovranu,**

**K O R I S N I K: OPĆINA LOVRAN:**

Bojan Simonič, općinski načelnik